vysoký krvný tlak
mám vysoký krvný tlak, aké lieky sú vhodné
Dobrý deň, ďakujeme za Vašu otázku.
Hypertenzia (vysoký krvný tlak) patrí medzi najrozšírenejšie civilizačné ochorenia na Slovensku. Ľudské srdce pracuje v dvoch fázach, ktoré sa nazývajú systola a diastola. Počas systoly dochádza k stiahnutiu srdcového svalu a pod tým tlakom zo seba vypudí krv. Výšku systolického tlaku ovplyvňuje stav srdca, priechodnosť ciev a či je telo vystavené záťaži. Počas diastoly sa srdcový sval uvoľní a napĺňa sa krvou. Na tento diastolický tlak vplýva priechodnosť ciev. Problém nastáva ak došlo k zúženiu ciev, alebo sú upchaté usadeninami. Srdce musí vyvinúť väčší tlak , aby krv mohla prejsť cievami. Takto sa rozvíja hypertenzia.
Príčiny vysokého tlaku sú rôzne. K rozvinutiu prispieva genetika, nadmerný príjem soli, stres, nadmerná záťaž, málo pohybu, obezita či choroby obličiek.
Bez liečby sa srdce bude musieť stále viac namáhať, stena srdcovej komory môže postupne hrubnúť čo môže mať za následok ochabnutie srdcového svalu a vznik srdcovej slabosti. Neliečený vysoký tlak môže viesť k infarktu myokardu či k cievnej mozgovej príhode.
Liečba vysokého tlaku nezávisí len od jeho hodnôt. Do úvahy sa berú aj pridružené ochorenia, či lieky ktoré užívate. V každom prípade patrí do rúk lekára a preto ho odporúčam čo najskôr navštíviť. On rozhodne o ďalšom postupe, výbere liekov alebo či Vás odošle ďalej k špecialistovi. Liečba si z počiatku vyžaduje nastavenie a upravovanie dávky. Nie je pravidlo, že hneď zaberú prvé lieky. Pri liečbe treba byť preto trpezlivý ak sa nedarí tlak dostať na uspokojivé hodnoty . Neodporúčam si meniť svojvoľne dávkovanie, ale vždy tomu má predchádzať konzultácia s lekárom.
Na liečbu vysokého tlaku má výrazný vplyv životný štýl. Odporúčam pravidelný pohyb. Vhodná je chôdza, plávanie či cyklistika. Odporúčam vyhýbať sa alkoholu, cigaretám a stresu. Dôležitá je pestrá strava a nižší príjem soli.
Z výživových doplnkov môžem odporučiť
Liftea-  Hloh,imelo, cesnak
. Jedná sa o bylinný preprát, ktorý v žiadnom prípade nenahrádza lekárom stanovenú liečbu. Obsahuje 3 bylinky: hloh, imelo a cesnak, ktoré priespievajú k správnej činnosti srdca a napomáhajú regulovať krvný tlak.
Želám príjemný deň. S pozdravom PharmDr. Dominika Titková